মন্ত্রিসভার ‘রূপান্তর’ শুরু – United news 24
মন্ত্রিসভার ‘রূপান্তর’ শুরু
Posted by: al-zabed in টপ নিউজ 11/11/2013	0 6 Views
ঢাকা : বিরোধী দলের আন্দোলন ও বিদেশি কূটনীতিকদের সংলাপের আহ্বানের মধ্যেই প্রধানমন্ত্রীর হাতে পদত্যাগপত্র জমা দিয়ে নির্বাচনকালীন সর্বদলীয় সরকার গঠনের প্রক্রিয়া শুরু করলেন মন্ত্রিসভার সদস্যরা।
আর সোমবার বৈঠকের শুরুতেই মন্ত্রিসভার সদস্যরা একে একে পদত্যাগপত্র দেয়ার পর শেখ হাসিনা তাদের ধন্যবাদ জানিয়েছেন বলে বিডিনিউজ টোয়েন্টিফোর ডটকমকে জানান দুইজন মন্ত্রী।
তবে নতুন ‘সর্বদলীয় মন্ত্রিসভায়’ কতোজন সদস্য থাকবেন, নতুনরা কবে নাগাদ তারা শপথ নেবেন- এ বিষয়ে কিছু জানাতে না পাওলেও সচিব বলেন এই মন্ত্রিসভা হবে ‘আকারে ছোট’।
সচিব বলেন, প্রধানমন্ত্রী এ সংখ্যা এখনো বলেননি, এটি বললে প্রজ্ঞাপন খুব কম সময়েই হয়ে যাবে। নতুনভাবে যারা মন্ত্রী হবেন তাদের শপথ নিতে হবে, এরপর নতুন করে দপ্তরও বণ্টন হবে।
প্রধান বিরোধীদল বিএনপি সর্বদলীয় সরকারে না এলে কি হবে- সাংবাদিকদের এমন প্রশ্নের জবাবে সচিব বলেন, প্রধানমন্ত্রী সবাইকে ‘অফার’ দিয়ে রেখেছেন। সে ‘অফার’ কে কে গ্রহণ করেছন সে তথ্য আমার কাছে নেই। তবে সেখানে বিভিন্ন দলের সদস্যরা থাকবেন।
তবে এর দুই দিন পর প্রধানমন্ত্রীর প্রস্তাব প্রত্যাখান করে সাবেক উপদেষ্টাদের নিয়ে নির্দলীয় তত্ত্বাবধায়ক সরকারের নতুন প্রস্তাব দেন বিরোধী দলীয় নেতা খালেদা জিয়া।
প্রধানমন্ত্রী বরাবরই বলে আসছেন, অনির্বাচিত কোনো সরকারের অধীনে নির্বাচন তিনি সমর্থন করবেন না। সম্প্রতি এক অনুষ্ঠানে তিনি বলেন, সংসদে প্রতিনিধিত্বকারী দলগুলোর মধ্য থেকেই সর্বদলীয় মন্ত্রিসভা হবে, যার অধীনে হবে দশম সংসদ নির্বাচন।
Previous: মানুষের দিন কাটছে পুলিশ ও দালাল আতঙ্কে
Next: রূপগঞ্জে আ:লীগের দুই গ্রুপের সংঘর্ষ, গুলি ও ককটেল বিস্ফোরণ আহত-৮